Document ID: /roh_data/filtered/fineweb-2-filterrobots_roh.jsonl.gz/2642

Tge far sch’il liquid da nettegiar la fanestra da l'auto è schelà?
- Mesemna, 18.1.2017, 11:15
-
Emprima emissiun:
- Mesemna, 18.1.2017, 11:15, RTR
Temperaturas d'enfin minus 20 grads pon chaschunar problems tar autos ch'èn parcads dadora senza protecziun: Il liquid da nettegiar la fanestra da l'auto po schelar.
Gist l'enviern èn las vias savens bletschas e tschuffas dal sal sin via. Uschia èsi privlus dad ir cun in auto ch'ins na po betg nettegiar la fanestra.
Midar il liquid l'atun
Il problem saja savens ch'il liquid per nettegiar la fanestra che vegni emplenì la stad saja betg uschè adattà per l'enviern, di Silvan Welter ch'è stagner e mecatronist d'autos a Cuira. Cunquai ch'il liquid da la stad cuntegnia pli pauc antischelader saja el era pli favuraivels. Uschia recumonda Welter da duvrar l'atun a fin il tanc che cuntegna tranter 3 e 4 liters liquid.
Emplenir gida
Sch'ins ha uss quai problem saja raschunaivel dad emplenir il tanc cun in liquid che tanscha enfin -30 grads, di Welter. Sch'il tanc saja dentant plains e schelia, na dettia quai betg bler auter che da pumpar ora il liquid per schubregiar la fanestra da l'auto ed emplenir da nov.